Държавен вестник, бр. 87, 2021 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  87
6.8.3.2.1 Изпускателните тръби на цистерните трябва да могат да бъдат 
затваряни с глухи фланци или друго еднакво надеждно устройство За 
цистерните, предназначени за превоз на дълбоко охладени втечнени 
газове, тези глухи фланци или други еднакво надеждни елементи могат да 
бъдат съоръжени с отвори за освобождаване на налягането с максимален 
диаметър от 1.5mm. 
6.8.3.2.2 Освен отворите, посочени в 6.8.2.2.2. и 6.8.2.2.4., корпусите на 
цистерните, предназначени за превоз на втечнени газове, могат да бъдат 
съоръжени с отвори за монтаж на измервателни уреди, термометри, 
манометри и с отвори за почистване, необходимо за тяхната 
експлоатация и безопасност. 
6.8.3.2.3 Вътрешният спирателен клапан на всички отвори за пълнене и 
изпразване на цистерни 
 
с вместимост, по-висока от 1m3,  
предназначени за превоз на втечнени, леснозапалими или отровни газове, 
трябва да е с незабавно затваряне и да се затваря автоматично в случай 
на нежелано движение на цистерната или пожар. Освен това вътрешният 
спирателен клапан трябва да може да се управлява дистанционно. 
Устройството, което държи вътрешното затваряне отворено, напр. 
подвижна кука, не се счита за част от вагона. 
6.8.3.2.4 С изключение на отворите, предназначени за предпазни вентили и 
затворените отвори за почистване, всички отвори на цистерните, 
предназначени за превоз на втечнени, леснозапалими или отровни газове 
с диаметър над 1.5 m., се оборудват с вътрешно затварящо устройство. 
6.8.3.2.5 Независимо от изискванията, посочени в 6.8.2.2.2, 6.8.3.2.3 и 
6.8.3.2.4, цистерните, предназначени за превоз на дълбоко охладени 
втечнени газове, могат да бъдат оборудвани с външни вместо с вътрешни 
устройства, ако тези устройства са снабдени с защита срещу външни 
повреди, която е най-малкото еквивалентна на защитата, осигурявана от 
стената на корпуса. 
6.8.3.2.6 Ако цистерните са оборудвани с измервателни уреди, които са в 
пряк контакт с превозваното вещество, тези уреди не се изработват от 
прозрачен материал. Ако има термометри, те не бива да навлизат 
директно в газа или в течността през корпуса. 
6.8.3.2.7 Отворите за пълнене и изпразване, разположени в горната част на 
цистерните, се оборудват с второ външно устройство за затваряне, което 
да е допълнително към предписаното в 6.8.3.2.3. Това устройство следва 
да може да се затваря с глух фланец или някое друго еднакво надеждно 
устройство. 
6.8.3.2.8 Предпазните вентили трябва да отговарят на изискванията, 
посочени в 6.8.3.2.9 до 6.8.3.2.12 по-долу. 
6.8.3.2.9 Цистерните, предназначени за превоз на сгъстени, втечнени или 
на разтворени газове, могат да бъдат оборудвани с предпазни вентили с 
чувствителна пружина. Тези вентили трябва да се отварят автоматично 
при налягане между 0.9 и 1.0 пъти по изпитвателното налягане на 
цистерната, върху която са монтирани. и трябва да са от такъв тип, че да 
са устойчиви на динамични натоварвания, включително и на натоварване, 
получено от прилив на течности. Употребата на клапани, работещи на 
гравитационен принцип или на принципа на противотежест, е забранена. 
Изискваният капацитет на предпазните вентили се изчислява по 
формулата, посочена в 6.7.3.8.1.1. 
6.8.3.2.10 
В случаите, в които цистерните са предназначени за превоз по 
море, изискванията от 6.8.3.2.9 не забраняват монтирането на предпазни 
вентили, отговарящи на изискванията на Международен кодекс за превоз 
на опасни товари по море. 
6.8.3.2.11 Цистерните за превоз на дълбоко охладени втечнени газове се 
оборудват с два или повече независими един от друг предпазни вентила, 
които са в състояние да се отварят при обозначеното върху цистерната 
максимално експлоатационно налягане. Два от тези предпазни вентили 
трябва да бъдат индивидуално оразмерени, за да позволяват 
освобождаването на образуваните при изпарението газове при нормална 
експлоатация, така че в който и да било момент налягането да не 
надвишава 10% от обозначеното върху цистерната експлоатационно 
налягане. 
Един от предпазните вентили може да бъде заменен с разкъсваща се 
мембрана от такъв тип, че да се разкъсва при изпитвателното налягане.. 
При загуба на вакуум в цистерните с двойна стена или при разрушаване 
на 20% от изолацията на цистерните с единична стена комбинацията от 
устройства за освобождаване налягането позволява отделянето на 
такова количество, че налягането в корпуса да не може да надвиши 
изпитвателното налягане. Разпоредбите на 6.8.2.1.7 не се отнасят до 
вакуумно изолираните цистерни. 
6.8.3.2.12 Тези устройства за освобождаване налягането на цистерни, 
предназначени за превоз на дълбоко охладени втечнени газове, трябва 
да са конструирани така, че да работят безупречно дори и при най-ниската 
възможна експлоатационна температура. Надеждността на тяхното 
действие при такава температура се установява и проверява чрез 
изпитването на отделните устройства или чрез изпитване на образец на 
устройството от всеки прототип. 
6.8.3.2.13 По отношение на подвижните елементи
са валидни следните изисквания: 
(Запазена разпоредба) 
 
ако могат да се търкалят, клапаните се
снабдяват с предпазни капачки; 
 
 
те трябва да са прикрепени към шасито
на вагона така, че да не могат да се
местят.